**İnternasional Milan FK** (it. *FC Internazionale Milano*) — İtaliyanın Milan şəhərini təmsil edən peşəkar futbol klubu.

Tarixi
------

1908-ci ilin martın 9-da rəssam Corcio Mudjaninin rəhbərliyi altında Milan şəhərinin ikinci komandası - İnter təsis edilir. Klubun emblemini də Corcionun istəyi ilə yaradılıb.

1910-cu ildə ilk dəfə İtaliya çempionu olan İnter 1950-ci illərədək bir neçə dəfə qızıl medalları bayram edib. 1954-cü ildə İnterin "qızıl dövrü" başlayır. Ellenio Erreranın rəhbərliyi ilə klub iki dəfə Avropa Çempionları Kubokuna sahib olur, bir neçə dəfə ölkə çempionluğunu və kubokunu qazanıb.

1990-cı illərdə komanda ziddiyyətli dövrünü yaşayır. Bu illər kluba Covanni Trapattoni rəhbərlik edirdi. 1993-1994-cü illərdə klub yalnız bir xal sayəsində A seriyasında qala bilib. Sonra isə UEFA Kubokunu qazanıb. 1995-ci ildə klubun prezidenti Massimo Moratti, Ronaldo, Kristian Vyeri və Ernan Krespo kimi oyunçuları alıb. Amma klub yenə də ölkə çempionatında uğur qazana bilməyib. 1998-ci ildə Luidji Simonenin rəhbərlik etdiyi İnter yenə UEFA Kubokuna sahiblənib. 2000-ci ildə Moratti Marçello Lippini klub rəhbərliyinə gətirib. Anjelio Peruççi kimi tanınmış futbolçularla müqavilə bağlansa da, yenə Skudettonu almaq qismət olmub. 2002-2003-cü illər İnter milli çempionatda ikinci yeri tutub, UEFA Çempionlar Liqasının yarımfinalında Milan a məğlub olub.

2003-2004-cü illər mövsümündə komandaya əvvəl Alberto Zakkeroni, sonra isə Roberto Mançini rəhbərlik edib. 2005-ci ildə klub İtaliya Kubokuna və Superkuboka yiyələnib. 2006-cı ildə komanda 3-cü yeri tutsa da, çempion Yuventus danışılmış oyunlara görə aşağı liqaya göndərilib, bir neçə komandanın xalları silinir və nəticədə İnter Skudettonun qalibi elan olunub. Amma növbəti il İnter yenə çempion titulunu qoruyub saxlayıb. Haı-hazırda komandaya Simone İnzaghi baş məşqçilik edir.

2009-2010 mövsümündə İnter tarixində 18-ci dəfə İtaliya çempionu olub.

Avropa kuboklarında iştirak
---------------------------

İnter forması Avropa Liqası Muzeyində
45 dəfə Avropa kuboklarında iştirak edib.

Uğurları
--------

* 3 dəfə UEFA Çempionlar Kubokunun qalibi – 1963/1964, 1964/1965, 2009/2010
* 3 dəfə UEFA Kubokunun qalibi – 1990/1991, 1993/1994, 1997/1998
* 3 dəfə Qitələrarası Kubokun qalibi – 1964, 1965, 2010
* 19 dəfə İtaliya çempionu – 1909/1910, 1919/1920, 1929/1930, 1937/1938, 1939/1940, 1952/1953, 1953/1954, 1962/1963, 1964/1965, 1965/1966, 1970/1971, 1979/1980, 1988/1989, 2005/2006, 2006/2007, 2007/2008, 2008/2009, 2009/2010, 2020/21
* 7 dəfə İtaliya Kubokunun qalibi – 1938/1939, 1977/1978, 1981/1982, 2004/2005, 2005/2006, 2009/2010, 2010/2011
* 5 dəfə İtaliya Superkubokunun qalibi – 1989, 2005, 2006, 2008, 2010
* 1 dəfə Berluskoni Kubokunun finalçısı – 1992

İstinadlar
----------

1. ↑  "Məşhur klubların ləqəbləri". 2021-10-20 tarixində arxivləşdirilib. İstifadə tarixi: 2010-03-10.
2. 1 2 3 4 5 6  ""Neftçi"nin qrupunda əsas rəqib - Milan "İnter"i". 2021-06-15 tarixində arxivləşdirilib. İstifadə tarixi: 2013-10-25.

Xarici keçidlər
---------------

* Vikianbarda əlaqəli media-fayllar

* Rəsmi saytı  (ital.)  (ing.)  (isp.)  (çin.)  (indon.)  (yap.)
* Rəsmi facebook səhifəsi
* Rəsmi twitter səhifəsi
* Rəsmi instagram səhifəsi
* Rəsmi YouTube kanalı  (ing.)
* İnter futbol akademiyası
* İnter uefa.com Saytında  (ing.)
* İnter Milano national-football-teams.com Saytında  (ing.)
* FK İnter soccerway.com Saytında  (ing.)